ร้านอาหารเจที่อยู่ตรงหัวมุมตึกห้องที่2 จากตลาด 3แยกสันทรายเลี้ยวไปทางเส้นสันทรายสายเก่า สามารถจอดรถบนที่จอดรถของตลาดจะสะดวกกว่าค่ะ เดินเข้าไปหน้าร้านไม่ต้องตกใจนะคะเพราะร้านนี้เป็นร้านขายแว่นมาก่อนตอนนี้ก็ยังมีตู้โชว์แว่น แต่เห็นคนที่ร้านบอกว่าจะเลิกขายแล้วสำหรับในส่วนร้านอาหาร ร้านนี้จะเน้นไปทางวัตถุดิบที่ใช้ปรุงอาหารเจเพราะมีทั้งตู้แช่และอาหารแห้ง ช่วงเทศกาลกินเจนี้ทางร้านทำอาหารสำเร็จเป็นหม้อๆขาย ต้องซื้อกลับไปทานที่บ้านไม่มีโต๊ะนั่ง วันนี้ลองซื้อน้ำพริกอ่องและต้มจืดกะหล่ำ พร้อมเสบียง รสชาติอาหารถือว่าอร่อย สำหรับน้ำพริกอ่องทำได้ดี ร้านนี้เปิดตั้งแต่ 6 โมงเช้าไปจนถึง 1 ทุ่มช่วงนี้ใครทานเจ สามารถอุดหนุนทั้งอาหารแห้งและอาหารสุกเป็นที่ฝากท้องได้เลยค่ะ